text: राजनाथ सिंह ने कहा कि सपा और बसपा सरकार में जो भी मुख्यमंत्री रहे, उन पर आरोप लगे। भ्रष्टाचार के दाग से कोई बच नहीं सका। मगर भाजपा के किसी भी मंत्री पर भ्रष्टाचार का एक भी मामला नहीं चल रहा है। मुख्यमंत्री अखिलेश यादव कहते हैं कि काम बोलता है लेकिन उनको समझ नहीं है कि काम बोलता नहीं बल्कि दिखता है। प्रदेश में साइकिल खटारा हो चुकी है और हाथी बूढा हो गया है। अखिलेश की दलील है कि मुझे चाचा और पापा ने काम नहीं करने दिया लेकिन फिर भी कहते हैं कि काम बोलता है, यानी चित भी मेरी और पट भी मेरी।